AIŠKINAMASIS RAŠTAS

Dėl pritarimo projektui „Apsaugoto būsto paslaugos suaugusiems asmenims su intelekto ir / ar psichikos negalia teikimas Molėtų rajone“ ir įsipareigojimo skirti finansavimą

1. **Parengto tarybos sprendimo projekto tikslai ir uždaviniai:**

Projektas rengiamas pagal 2022–2030 m. Utenos regiono plėtros planą ir Pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gaires (toliau – Gairės) ir kvietimą teikti projektų įgyvendinimo planus „Paslaugų, reikalingų institucinės globos pertvarkai įgyvendinti, infrastruktūros modernizavimas ir plėtra Utenos regione I“ Nr. 29-404-P. Projekto finansavimo šaltiniai: Europos regioninės plėtros fondo lėšos ir savivaldybės biudžeto lėšos.

**Sprendimo tikslas – įvykdyti projekto išankstines sąlygas, būtinas projekto įgyvendinimui ir sukurtų paslaugų tęstinumo užtikrinimui. Sprendimu patvirtinamas Molėtų rajono savivaldybės administracijos ketinimas įgyvendinti projektą, skyrus finansavimą ir įsipareigojama užtikrinti projektu įkurtos veiklos vykdymo finansavimą** **5 metus po projekto įgyvendinimo pabaigos**.

Šiuo projektu sprendžiama pagrindinė Utenos regiono plėtros plane nustatyta socialinės ir sveikatos priežiūros srities problema – nepakankama socialinių ir sveikatos priežiūros paslaugų kokybė ir prieinamumas. Nepakankamas apsaugoto būsto poreikis buvo nustatytas, rengiant perėjimo nuo institucinės globos prie šeimoje ir bendruomenėje teikiamų paslaugų Utenos regiono žemėlapį. Molėtų rajono savivaldybė spęsdama asmenų, turinčių psichikos ir (ar) intelekto negalią, užimtumo problemą rajone rengia paraišką ir planuoja įgyvendinti projektą, kurio metu bus įsigyti ir pritaikyti apsaugoti būstai.

Projekto tikslinė grupė - asmenys, turintys intelekto ir (ar) psichikos negalią. Siektina planuojamo rodiklio „Asmenų, turinčių intelekto ir (ar) psichikos negalią, gavusių paslaugas naujoje ar modernizuotoje infrastruktūroje skaičius per metus“ reikšmė – 10 asmenų.

Projekto metu atsižvelgiant į nuostatą, kad apsaugotame būste gali gyventi nuo 1 iki 4 asmenų su intelekto ir / ar psichikos negalia bei, kad apsaugotas būstas neturėtų būti nutolęs nuo viešojo transporto stotelės, maisto prekių parduotuvės ir kitų gyvenamosios aplinkos infrastruktūros objektų, planuojama įsigyti 5 (penkis) dviejų kambarių būstus. Be būstų įsigijimo, planuojama įsigyti būtinus baldus bei įrangą, taip pat tekstilės, virtuvės įrankių komplektus ir kitas būtinas prekes, kurios užtikrins patogią ir saugią asmenų gyvenimo aplinką.

 Pagal Gairėse nurodytas finansavimo sąlygas, didžiausia galima šio projekto iš ES fondų lėšų finansuojamoji dalis yra 85 proc. visų tinkamų finansuoti projekto išlaidų. Pareiškėjas privalo prisidėti prie projekto finansavimo ne mažiau nei 15 proc. visų tinkamų finansuoti projekto išlaidų, įskaitant ir netinkamoms finansuoti išlaidoms apmokėti bei įsipareigoti tęsti veiklas 5 metus po projekto įgyvendinimo, užtikrinant veiklų vykdymo finansavimą.

 Projekto įgyvendinimo planas turi būti pateiktas iki 2023 m. gruodžio 29 d. 17 val. Planuojama projekto įgyvendinimo pradžia 2024 m. I ketvirtis. Planuojama projekto įgyvendinimo pabaiga 2027 m. I ketvirtis.

1. **Siūlomos teisinio reguliavimo nuostatos:**

Teisinio reguliavimo nuostatos nenustatomos.

1. **Laukiami rezultatai:**

Įsigyti ir pritaikyti 5 (penki) dviejų kambarių būstai skirti asmenims, turintiems intelekto ir / ar psichikos negalią.

1. **Lėšų poreikis ir jų šaltiniai:**

Planuojama bendra projekto preliminari vertė – 743 650,00 Eur, iš jų ES fondų investicijų lėšos – 632 102,50 Eur, pareiškėjo lėšų dalis – 111 547,50 Eur.

**5. Kiti sprendimui priimti reikalingi pagrindimai, skaičiavimai ar paaiškinimai.**